Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 1455/2009

**1174a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona o akreditácii orgánov posudzovania zhody a o zmene a doplnení niektorých zákonov (tlač **1174**) v druhom čítaní

Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o akreditácii orgánov posudzovania zhody a o zmene a doplnení niektorých zákonov (tlač **1174**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 10. septembra 2009 č. 1622 pridelila vládny návrh zákona o akreditácii orgánov posudzovania zhody a o zmene a doplnení niektorých zákonov (tlač **1174**) na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Výbory, ktorým bol návrh zákonapridelený o ňom rokovali nasledovne:

* Ústavnoprávny výbor Národnej rady Slovenskej republiky o návrhu rokoval 13. októbra 2009 a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov.
* Výbor Národnej rady Slovenskej republiky pre hospodársku politiku o návrhu rokoval 6. októbra 2009 a uznesením č. 566 odporučil návrh schváliť v znení pozmeňujúcich a doplňujúcich návrhov uvedených v prílohe tohto uznesenia.

**IV.**

Z uznesenia Výboru Národnej rady Slovenskej republiky pre hospodársku politiku pod bodom III tejto správy vyplývajú nasledovné pozmeňujúce a doplňujúce návrhy:

* 1. V čl. I v § 2 písm. d) sa slovo „potvrdzujúcich“ nahrádza slovom „osvedčujúcich“.

Ide o legislatívno-technickú pripomienku, ktorou sa precizuje právny text.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 4 ods. 1 sa za slová „z iných odborníkov“ vkladajú slová „z oblasti, v ktorej sa posudzuje splnenie podmienok na udelenie akreditácie“.

Ide o legislatívno-technickú pripomienku, ktorou sa spresňuje vágny termín „iní odborníci“.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 9 ods. 7 písm. n) v poznámke pod čiarou k odkazu 7 sa slová „Čl. 8 nariadenia (ES) č. 765/2008“ nahrádzajú slovami „Čl. 3 až 12 nariadenia (ES) č. 765/2008.“.

Ide o legislatívno-technickú pripomienku, ktorou sa precizuje odkaz na relevantné články nariadenia(ES) č. 765/2008.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 12 ods. 8 v prvej vete sa slovo „mzda“ a v druhej a tretej vete sa slovo „mzdy“ nahrádza slovom „plat“ v príslušnom gramatickom tvare.

Vzhľadom na to, že na riaditeľa Slovenskej národnej akreditačnej služby sa vzťahuje zákon č. 552/2003 Z. z. o výkone práce vo verejnom záujme v znení neskorších predpisov, odporúčame túto terminologickú úpravu.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 12 ods. 11 písm. d) sa za slovami „§ 11“ vkladajú slová „ods. 2“.

Ide o spresnenie normatívneho textu.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 15 ods. 9 sa slová „odseku 8“ nahrádzajú slovami „odseku 7“.

Podmienky nezlučiteľnosti sú ustanovené v odseku 7, preto je potrebné upraviť normatívny text.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 15 ods. 10 písm. a) sa slová „odseku 6“ nahrádzajú slovami „odseku 5“.

Funkčné obdobie je ustanovené v odseku 5, preto je potrebné upraviť normatívny text.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 15 ods. 11 písm. b) sa slová „odseku 7“ nahrádzajú slovami „odseku 6“.

Predpoklady na výkon funkcie člena dozornej rady sú ustanovené v odseku 6, preto je potrebné upraviť normatívny text.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 15 ods. 11 písm. c) sa slová „odseku 10“ nahrádzajú slovami „odseku 9“.

Je potrebné upresniť odkaz na odsek 9, pretože v odseku 10 je upravený zánik výkonu funkcie člena dozornej rady.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. I v § 28 ods. 3 sa na konci vypúšťajú slová „a b)“.

V nadväznosti na právnu úpravu obsiahnutú v § 28 ods. 3 je možné v tomto prípade riaditeľa odvolať len podľa § 12 ods. 11 písm. a).

**Výboru NR SR pre hospodársku politiku**

***Gestorský výbor odporúča schváliť***

* 1. V čl. II 2. bode sa dopĺňa tento text: „Doterajšie odseky 4 až 8 sa označujú ako odseky 3 až 7.

Ide o legislatívno-technickú úpravu.

**Výboru NR SR pre hospodársku politiku**

***Gestorský výbor odporúča schváliť***

* 1. V čl. II sa za 2. bod vkladá nový 3. bod, ktorý znie:

„3. V § 32 ods. 3 sa slová „1 až 3“ nahrádzajú slovami „1 a 2“.

V nadväznosti na prečíslovanie odsekov je potrebné upraviť aj vnútorný odkaz.

**Výboru NR SR pre hospodársku politiku**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 12** hlasovať spoločne s odporúčaním **s c h v á l i ť.**

**V.**

Gestorský výbor na základe stanoviska Výboru Národnej rady Slovenskej republiky pre hospodársku politiku uvedeného pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o akreditácii orgánov posudzovania zhody a o zmene a doplnení niektorých zákonov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania vládneho návrhu zákona o akreditácii orgánov posudzovania zhody a o zmene a doplnení niektorých zákonov (tlač **1174a**)v druhom čítaní bola schválená uznesením zo 14. októbra 2009 č. 594.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 14. októbra 2009

Maroš **K o n d r ó t,** v.r.

predseda Výboru NR SR pre

hospodársku politiku